आदिवासी कविताओं के माध्यम से अपने समाज की प्रताड़ित महिलाओं की आत्मा की चीख, मदद के लिए पुकारती आवाजें- पहाड़ों, जंगलों और घाटियों में नगाड़े की तरह बजने लगती हैं। पहाड़ हिलने लगते है। अगर हम भारतीय समाज एवं संस्कृति के हवाले से कहें तो स्त्री के साथ ’माता’, ’भू-माता’, ’पृथ्वीमाता’, ’धरतीमाता’ जैसे विशेषण लगाए जाते है, उसकी पूजा की जाती है । यह कहने की जरूरत नहीं है कि आज स्त्री किस पर्व में है और पुरुषों का व्यवहार उनके प्रति कैसा है। एक तरफ माता आदि कहकर पूजते है तो दुसरी ओर उसका अस्तित्व नष्ट किया जा रहा है। स्त्री-भ्रूणहत्या, बलात्कार, नंगा घुमाना, भगवान के नाम पर छोड़ देने जैसे कई अमानुषिक बर्ताव य व्यवहार उनके साथ हो रहे है। ब्रिटिशों, जमीनदारों, साहुकारों द्वारा उनका शारिरिक शोषण होता आया है। हर बार बलात्कार, अत्यचार और उपेक्षा की शिकार होती आयी है। सदियों से उसे दूसरी आँख से देखा जा रहा है। उसके विचारों को दबाया जाता रहा है। उसके शरीर को पुरुषों द्वारा पागल कुत्ते की तरह नोचने का इतिहास भी कहीं न कहीं जरुर रहा है। आज भी बदस्तूर समाज में कई जगह नारी के साथ यह घटनाएँ हो रही हैं। उसने अपने अत्याचारों का विरोध समय समय पर किया है। जिसके लिए उसे हाथ में हाथियार भी उठाया है। उदाहरण के रुप में हम प्रथम महिला सेनापती शुर्पनखा, ताडका, त्रिजटा, रानी दुर्गावती, कालिबाई, क्रांतिकारी वीर बाला रानी अवंतीबाई, चीमी और सावंती बाई जैसी कई महिलाएँ है जो अपने अधिकार, इज्जत, आत्मसम्मान को बचाने के लिए, समाज और देश को बचाने के लिए विद्रोह किया। अपने प्राणों की आहुती दी। अवंतीबाई के विद्रोही रुप ने क्रांतिकारियों में जोश भरने का कार्य किया है। जो समाज के सभी लोगों में क्रांति के बिज बोने का का करती है। 1857 की क्रांति में निम्नलिखित गीत आत्म विभोर होकर गाया गया-“दुर्गा मय्या खड्ग खींच आओ,/ बैरीको मार भगाओ।/ बहुत दिनन से तड़प रहे है, /अब आकर लाज बचाओ।”1